السلام علیکم

فائل:Ar-السلام_عليكم.oga

السلام علیکم دو یا دو سے زیادہ مسلمانوں کی آپس میں ملاقات کے وقت کی دعا ہے۔

 لغوی و اصطلاحی مفہوم 

سلام کے لغوی معنی ہیں طاعت و فرماں برداری کے لیے جھکنا، عیوب و نقائص سے پاک اور بری ہونا، کسی عیب یا آفت سے نجات پانا۔ سلام کے ایک معنی صلح کے بھی ہیں۔

سلام اسماء الحسنی یعنی اللہ تعالٰی کے صفاتی ناموں میں سے بھی ہے کیونکہ اللہ تعالٰی کی ذات ہر عیب سے پاک ہے۔
سلام کا مترادف سلامتہ ہے اور بعض نے سلامتہ کی جمع سلام بتائی ہے۔

سلام تسلیم کا اسم ہے اور شریعت کی اصطلاح میں اس سے مراد دو یا دو سے زیادہ مسلمانوں کی آپس میں ملاقات کے وقت کی دعا یعنی السلام علیکم کہنا ہے۔ جواب کے لیے وعلیکم السلام کے الفاظ ہیں۔ سلام کرنے والا اور جواب دینے والا دونوں و رحمۃ اللہ و برکاتہ و مغفرتہ کے کلمات کا اضافہ بھی کر سکتے ہیں۔

 سلام کی ابتدا 

احادیث سے یہ ثابت ہے کہ سلام کا آغاز حضرت آدم علیہ السلام کی تخلیق سے ہی ہو گیا تھا۔

 سلام کی قسمیں 

علما نے سلام کی دو قسمیں بیان کی ہیں :
 سلام تحیۃ
دعائیہ سلام جس کا ذکر سطور بالا میں کیا جا چکا ہے۔
 سلام متارکت
کسی سے پیچھا چھڑانے کے لیے جو سلام کیا جائے اسے سلام متارکت کہتے ہیں۔

 سلام کے آداب و مسائل 
 سلام کہنے والا السلام علیکم کہے خواہ مخاطب ایک ہو یا زیادہ۔ اگر مخاطب ایک ہو تو السلام علیک بھی کہا جا سکتا ہے۔
 السلام علیکم و رحمۃ اللہ و برکاتہ () کہنا بھی درست ہے۔ جواب کے لیے و علیکم السلام و رحمۃ اللہ و برکاتہ ()۔
 ہر واقف و ناواقف مسلمان کو سلام کہنا سنت ہے۔
 سلام کا جواب دینا واجب ہے کیونکہ اس کا حکم قرآن میں ہے سورۃ النساء آیت نمبر 86 میں یوں آیا ہے :
 سلام کا جواب اس سے بہتر اور عمدہ طریقے سے دینا مستحب ہے۔

 سلام کی اہمیت و فوائد 

دین اسلام میں سلام کی بڑی تاکید ہے۔ اسلامی معاشرہ کی تشکیل و اصلاح میں سلام کا اہم کردار مندرجہ ذیل فوائد کا ضامن ہے :
 یہ باہمی تعارف کا نقطہ آغاز ہے جو اجنبیت کو دور کرنے اور محبت و یگانگت کے جذبات کو فروغ دینے کا باعث بنتا ہے۔
 ادنی و اعلی کے فرق کو مٹا کر اہل اسلام میں اس احساس کو اجاگر کرتا ہے کہ سب مسلمان ایک ہی برادری سے وابستہ ہیں۔

زمرہ:اسلامی اصطلاحات
زمرہ:اسلامی تہذیب
زمرہ:تہنیتی الفاظ اور جملے
زمرہ:عربی اصطلاحات
زمرہ:عربی الفاظ اور جملے
زمرہ:اسلامی القاب
زمرہ:شریعت اسلامی میں عربی الفاظ اور جملے
زمرہ:اللہ
زمرہ:سلامیاں
زمرہ:اسلامی عبادت
زمرہ:امن
زمرہ:قرآنی اصطلاحات